

 LĒMUMS

Ādažos, Ādažu novadā

2025. gada 27. martā **Nr.**  **107**

**Par nosaukuma un adreses sakārtošanu īpašumam Eimuros, Carnikavas pagastā**

Ādažu novada pašvaldības dome izskatīja SIA “Latvijas Mobilais Telefons” (turpmāk – LMT), reģistrācijas numurs 50003050931, adrese Ropažu iela 6, Rīga, LV-1039, 21.02.2025. iesniegumu Nr. 295/ZN (pašvaldības reģ. Nr. ĀNP/1-11-1/25/1260), kurā lūgts mainīt LMT piederošajam nekustamajam īpašumam “LMT Sakari” (kadastra numurs 8052 009 0124) nosaukumu/adresi, izslēdzot no nosaukuma burtu/iniciāļu logo “LMT”. Datu maiņa pamatojama ar to, ka šobrīd ir viegli identificējami LMT piederošie nekustamie īpašumi, un esošajā ģeopolitiskajā situācijā to brīva pieejamība rada drošības riskus gan LMT, gan Latvijas valstij.Saņemts priekšlikums mainīt nekustamā īpašuma nosaukumu no “LMT Sakari” uz “Eimuru tornis”.

Izvērtējot ar iesniegumu saistītos apstākļus, tika konstatēts:

1. Saskaņā ar Nekustamā īpašuma valsts kadastra informācijas sistēmas datiem nekustamais īpašums ar nosaukumu “LMT Sakari” (kadastra numurs 8052 009 0124) sastāv no zemes vienības ar kadastra apzīmējumu 8052 009 0124 un uz zemes vienības esošas inženierbūves - antenu torņa ar kadastra apzīmējumu 8052 009 0124 001. Zemes vienībai un būvei ir piešķirta adrese “LMT Sakari”, Eimuri, Carnikavas pag., Ādažu nov.
2. Ministru kabineta 29.06.2021. noteikumu Nr. 455 “Adresācijas noteikumi” (turpmāk – Adresācijas noteikumi) 2. punkts definē adresācijas objektus, taču inženierbūve nav adresācijas objekts, tādēļ piešķirtā būvei adrese ir likvidējama.
3. Adresācijas noteikumu 9. punktā noteikts, ka pašvaldībai, izvērtējot konkrēto situāciju, ir tiesības mainīt vai likvidēt adresi, ja tā neatbilst šo noteikumu prasībām. Esošais vietvārds “LMT Sakari” neatbilst noteiktajām prasībām un normatīvajiem aktiem vietvārdu informācijas jomā – Ministru kabineta 14.02.2012. noteikumu Nr. 50 „Vietvārdu informācijas noteikumi” (turpmāk – Vietvārdu informācijas noteikumi) 74. un 76. punktu prasībām.
4. Vietvārdu informācijas noteikumu 24.1. apakšpunkts noteic, ka pašvaldības, pamatojoties uz Valsts valodas centra atzinumu, maina oficiālos vietvārdus adresācijas objektiem. Pašvaldībā 07.03.2025. ir saņemts Valsts valodas centra atzinums Nr. 1-16.1/161 (reģ. Nr. ĀNP/1-11-1/25/1539), ar kuru tiek saskaņota oficiāla vietvārda “LMT Sakari” maiņa uz “Eimuru tornis”.
5. Atbilstoši Valsts zemes dienesta Adrešu reģistra departamenta ieteikumiem, lemjot par adreses maiņu adresācijas objektam, ir lietderīgi vienlaikus izvērtēt un likvidēt īpašuma nosaukumu, lai neveidotos situācija, kad īpašuma nosaukums atšķiras no adreses.

Pamatojoties uz iepriekš minēto un Ministru kabineta 29.06.2021. noteikumu Nr. 455 “Adresācijas noteikumi” 2., 8.3., 9., 34. punktu,Ministru kabineta 14.02.2012. noteikumu Nr. 50 „Vietvārdu informācijas noteikumi” 24.1., 24.2. apakšpunktu, Valsts valodas centra 07.03.2025. atzinumu Nr. 1-16.1/161, kā arī ņemot vērā domes Attīstības komitejas 12.03.2025. atzinumu, Ādažu novada pašvaldības dome

**NOLEMJ:**

1. Mainīt vai likvidēt adreses:

|  |  |  |  |  |  |
| --- | --- | --- | --- | --- | --- |
| Veiktā darbība | Adresācijas objekts | Objekta kadastra apzīmējums | Objekta esošā adrese | Adresācijas objekta kods adrešu klasifikatorā | Objekta jaunā adrese |
| maiņa | Zemes vienība | 80520090124 | “LMT Sakari”, Eimuri, Carnikavas pag., Ādažu nov. | 106171458 | “Eimuru tornis”, Eimuri, Carnikavas pag., Ādažu nov. |
| likvidē šana | Ēka (inženier būve) | 80520090124001 | “LMT Sakari”, Eimuri, Carnikavas pag., Ādažu nov. | 106171458 | - |

1. Likvidēt nekustamā īpašuma ar kadastra numuru 8052 009 0124 nosaukumu “LMT Sakari”.
2. Pašvaldības Centrālās pārvaldes:
	1. Administratīvajai nodaļai lēmumu nosūtīt Valsts zemes dienestam un nekustamā īpašuma ar kadastra numuru 8052 009 0124 īpašniecei uz e-adresi.
	2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt lēmumu ar pavadvēstuli Rīgas rajona tiesai uz e-pasta adresi rigasrajons@zemesgramata.lv – nosaukuma likvidēšanai.
	3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar lēmuma 1. punktā norādītajām adresēm.
3. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU